Kufi

Kufi eller bønnelue er et hodeplagg som brukes av muslimske menn for å dekke hodet under bønn. Lua er rund, liten og mangler bremmer, og er enten skalkformet eller har rette sider og flat topp, omtrent som en lav og myk fess eller garibaldihatt,  Lua er vanligvis ensfarget, men kan være i ulike farger, og dekorert på forskjellig vis. Bruken av bønnelue er en islamsk tradisjon, en sunna, som går tilbake til profeten Mohammads liv.

En skalkformet taqiyyah likner på religiøse jøders kalott, også kalt kippa eller yarmulke, men er større.

 Navn 
Mens taqiyyah stort sett utelukkende betegner et muslimsk hodeplagg, er kufi, også kalt kofia og annet, en luetype som også brukes av menn fra andre religioner, tradisjonelt særlig av menn fra Afrika. Muslimers bønnelue kan dessuten kalles topi, en betegnelse som også brukes om forskjellige små og store asiatiske varianter. 

 Se også 
 Topi, ulike runde luetyper båret av muslimer og andre i Asia
 Kalott, skalkformet lue
 Muslimsk klesdrakt
 Bønneteppe

 Referanser 

 Eksterne lenker 


Kategori:Hodeplagg
Kategori:Islam